Source: http://www.legex.ro/Hotararea-1363-2000-23760.aspx
Timestamp: 2020-02-19 04:02:26+00:00
Document Index: 789606

Matched Legal Cases: ['articolul 64', 'articolul 64', 'articolul 66', 'articolul 68', 'articolul 64', 'articolul 66', 'articolul 66', 'Articolul 68']

Hotărârea 1363/2000 | Legislatie gratuita
Hotărârea 1363 2000 modifica articolul 64 din actul Hotărârea 1265 1996
Hotărârea 1363 2000 adauga dupa articolul 64 din actul Hotărârea 1265 1996
Hotărârea 1363 2000 adauga dupa articolul 66 din actul Hotărârea 1265 1996
Hotărârea 1363 2000 modifica articolul 68 din actul Hotărârea 1265 1996
HOTARARE Nr. 1363 din 20 decembrie 2000
ACT PUBLICAT IN: MONITORUL OFICIAL NR. 5 din 5 ianuarie 2001
Normele metodologice pentru aplicarea Legii petrolului nr. 134/1995, aprobate prin Hotararea Guvernului nr. 1.265/1996, publicata in Monitorul Oficial al Romaniei, Partea I, nr. 320 din 2 decembrie 1996, cu modificarile si completarile ulterioare, se modifica si se completeaza dupa cum urmeaza:
(1) Exploatarea sistemului national de transport al petrolului se realizeaza de catre unitatile specializate, persoane juridice, care se organizeaza si functioneaza potrivit legislatiei in vigoare, in baza unui acord petrolier incheiat cu Agentia Nationala pentru Resurse Minerale, denumite in continuare transportator comun.
(2) Transportatorul comun are obligatia sa presteze servicii de transport al petrolului in conditii egale pentru toti producatorii si furnizorii, persoane fizice sau juridice, care solicita aceasta, in mod nediscriminatoriu si in conditii de totala transparenta, in baza unor tarife stabilite prin ordin al presedintelui Agentiei Nationale pentru Resurse Minerale."
2. Dupa articolul 64 se introduc articolele 64^1, 64^2 si 64^3 cu urmatorul cuprins:
"Art. 64^1
(1) Agentia Nationala pentru Resurse Minerale va concesiona exploatarea sistemului national de transport al petrolului catre o unitate specializata de transport al petrolului, care:
a) nu este controlata de nici o persoana fizica sau juridica angajata in mod direct sau indirect in activitati de productie, prelucrare, rafinare sau comercializare a petrolului in Romania prin detinerea de actiuni sau pachete de actiuni ori alta forma de exercitare a controlului printr-un contract de management sau de administratie sau in alt mod ce ar putea fi rezonabil considerat ca determinant al unui conflict de interese ce poate pune in pericol prevederea de transparenta si nediscriminare a serviciilor de transport al petrolului prestate;
b) nu este controlata simultan de persoane fizice sau juridice care detin controlul sau sunt capabile sa exercite controlul asupra persoanelor fizice sau juridice mentionate la lit. a) prin detinerea de actiuni sau pachete de actiuni ori alta forma de detinere a controlului sau in alt mod ce ar putea fi considerat ca determinant al unui conflict de interese ce poate pune in pericol prevederea de transparenta si nediscriminare a serviciilor de transport al petrolului prestate.
(2) Unitatea specializata nu se va angaja in mod direct sau indirect in activitati de productie, prelucrare, rafinare sau comercializare a petrolului, inclusiv prin detinerea de actiuni sau pachete de actiuni ori printr-un contract de management in care sunt implicate oricare dintre persoanele prevazute la alin. (1) sau in alt mod ce ar putea fi rezonabil considerat ca determinant al unui conflict de interese ce poate pune in pericol operarea nediscriminatorie de catre transportatorul comun.
(3) In cazurile in care situatiile prevazute la alin. (1) sau (2) apar ulterior incheierii acordului petrolifer, acesta va fi reziliat in conditiile prevazute in Legea petrolului nr. 134/1995, cu modificarile si completarile ulterioare.
(1) Transportatorul comun va elabora anual sau ori de cate ori este cazul norme tehnice si proceduri specifice referitoare la modul in care desfasoara servicii de transport al petrolului pentru clienti, precum si pentru accesul la sistemul national de transport al petrolului, in vederea asigurarii exploatarii normale, transparente si nediscriminatorii a acestuia, care vor fi supuse spre avizare Agentiei Nationale pentru Resurse Minerale.
(2) Transportatorul comun va face publica capacitatea disponibila estimata pentru urmatorul an calendaristic, dar nu mai tarziu de data de 31 octombrie a fiecarui an, specificand graficele si rutele propuse pentru acest disponibil. Identitatea, posibilele rute, precum si cantitatile solicitate de catre clientii anteriori si/sau de potentialii solicitanti sunt considerate date cu caracter confidential.
(3) Solicitarile pentru servicii de transport al petrolului vor fi inaintate catre transportatorul comun nu mai tarziu de data de 30 noiembrie a fiecarui an. In aceste solicitari vor fi precizate volumul, specificatiile calitative ale petrolului transportat, graficul dorit si punctele de predare-primire si livrare. Solicitantii vor putea propune maximum trei variante de transport al petrolului, cu specificarea prioritatii pe care o acorda fiecareia dintre aceste variante.
(4) Transportatorul comun va analiza toate solicitarile primite si va decide inainte de data de 30 noiembrie a fiecarui an, conform conditiilor si procedurilor stabilite la alin. (1), daca aproba sau nu aproba cererile primite. Decizia incluzand optiunile selectate in mod corect si nediscriminatoriu, cu motivarea acestora, se va notifica in scris fiecarui solicitant. In caz de refuz decizia se motiveaza si se comunica in scris.
(5) Contractele de transport al petrolului se vor incheia de transportatorul comun cu solicitantii aprobati, in termen de 5 zile lucratoare de la notificare. Contractul-cadru de transport al petrolului va fi aprobat anual de Agentia Nationala pentru Resurse Minerale.
(6) Alte solicitari de transport al petrolului pentru capacitati disponibile se pot inainta oricand si se vor rezolva in ordinea calendaristica a depunerii acestora, in limita capacitatii ramase disponibile, in aceleasi conditii ca si aprobarile initiale.
Art. 64^3
(1) Transportatorul comun nu va fi obligat sa presteze servicii de transport al petrolului atunci cand:
a) nu exista capacitate disponibila in conductele sistemului national de transport al petrolului, in raport cu programul de transport al petrolului si cu rutele solicitate. In cazul in care nu exista suficienta capacitate disponibila pentru a transporta intreaga cantitate solicitata, transportatorul comun va informa solicitantul, iar acesta va putea sa isi ajusteze cererea in mod corespunzator;
b) exista considerente de ordin tehnic, operational sau de siguranta, care ar putea afecta exploatarea sistemului national de transport al petrolului prin conducte;
c) calitatea petrolului solicitat sa fie transportat nu respecta:
- specificatiile de calitate corespunzatoare pentru conductele sistemului national de transport al petrolului;
- calitatea transporturilor de petrol solicitate, carora li s-a acordat un nivel mai inalt de prioritate in cadrul cererii;
d) capacitatea disponibila este necesara in vederea indeplinirii unor obligatii pentru prestarea unor servicii publice de catre transportatorul comun, conform legislatiei in vigoare;
e) solicitantul nu si-a indeplinit obligatiile financiare fata de transportatorul comun cu privire la serviciile de transport al petrolului prestate anterior si nu prezinta garantii sau siguranta cu privire la obligatiile de plata viitoare;
f) solicitantul a contractat cu mai mult de 10% din capacitatea efectiv utilizata pe parcursul anului anterior si nici nu prezinta garantii financiare pentru cantitatile solicitate.
(2) Orice refuz al transportatorului comun de a presta servicii de transport al petrolului va fi motivat in mod corespunzator si transmis in scris catre solicitant si catre Agentia Nationala pentru Resurse Minerale. Solicitantul va avea dreptul de a face apel catre Agentia Nationala pentru Resurse Minerale referitor la refuzul transportatorului comun, a carui solutionare se va face printr-o procedura care va fi stabilita de Agentia Nationala pentru Resurse Minerale. De asemenea, Agentia Nationala pentru Resurse Minerale poate analiza, din proprie initiativa, cazurile de refuz de prestare de servicii de catre transportatorul comun.
(3) Transportatorul comun nu este obligat, in cazul in care nu exista capacitate disponibila, sa faca sa existe sau sa modifice in vreun fel capacitatea sistemului national de transport al petrolului prin conducte, pentru a asigura cererea solicitantilor."
3. Dupa articolul 66 se introduce articolul 66^1 cu urmatorul cuprins:
(1) Evidentele si rapoartele anuale privind activitatea desfasurata de transportatorul comun, referitoare la exploatarea sistemului national de transport al petrolului, se vor audita, in conditiile legii, si se vor transmite Agentiei Nationale pentru Resurse Minerale, impreuna cu orice alte informatii si date solicitate de Agentia Nationala pentru Resurse Minerale.
(2) Transportatorul comun nu va divulga catre terte parti nici o informatie confidentiala obtinuta ca urmare a serviciilor de transport al petrolului prestate clientilor sai si nici nu va folosi informatiile confidentiale in favoarea unuia dintre clientii sai in detrimentul altor clienti.
(3) Reprezentantii si personalul Agentiei Nationale pentru Resurse Minerale sunt obligati sa pastreze confidentialitatea datelor si a informatiilor comerciale prezentate de transportatorul comun si/sau de clienti, cu exceptia celor necesare in vederea indeplinirii sarcinilor agentiei."
4. Articolul 68 va avea urmatorul cuprins:
In vederea exploatarii in conditii de siguranta a sistemului national de transport al petrolului se interzice, cu exceptia cazurilor de forta majora, intreruperea alimentarii cu energie electrica, a legaturilor telefonice sau de radiocomunicatii si a transportului feroviar."
COMENTARII la Hotărârea 1363/2000
Momentan nu exista niciun comentariu la Hotărârea 1363 din 2000
Alte acte pe aceeaşi temă cu Hotărârea 1363/2000